b'\n_START_ARTICLE_\nOdmetavanje goriva\n_START_PARAGRAPH_\nOdmetavanje goriva (ang. Fuel dumping ali fuel jettison) je postopek, ki se uporablja na letalih v nekaterih zasilnih primerih, kot je vrnitev na letali\xc5\xa1\xc4\x8de takoj po vzletu. V takih situacijah je na letalu sorazmerno veliko goriva, zato je po navadi nad najve\xc4\x8djo dovoljeno pristajalno te\xc5\xbeo. Z odmetavanjem zmanj\xc5\xa1a te\xc5\xbeo in nevarnost po\xc5\xbeara. Preden letalo za\xc4\x8dne odmetavati gorivo, se pilot posvetuje s kontrolorjem, tako da ni drugih letal v bli\xc5\xbeini. Goriva se odmetava iz kril in pro\xc4\x8d od motorjev. Letalo lahko sicer v nujnih primerih pristane tudi nad najve\xc4\x8djo dovoljeno pristajalno te\xc5\xbeo, vendar pri tem tvega po\xc5\xa1kodbe._NEWLINE_Ameri\xc5\xa1ka FAA je v poznih 1950ih zahtevala uporabo naprav za odmetavanje goriva na letalih, ki so imela razmerje med najve\xc4\x8djo strukturno vzletno te\xc5\xbeo in najve\xc4\x8djo strukturno pristajalno te\xc5\xbeo ve\xc4\x8d kot 105\xc2\xa0%. Taka letala so na primer Boeing 707, 727 in Douglas DC-8._NEWLINE_Ozkotrupna letala Boeing 737, Boeing 717,Boeing 757, MD80, Douglas DC-9 in \xc4\x8dlani dru\xc5\xbeine Airbus A320 nimajo sistema za odmetavanje goriva. \xc4\x8ce so omenjena letala nad dovoljeno pristajalno te\xc5\xbeo, po navadi kro\xc5\xbeijo okrog letali\xc5\xa1\xc4\x8da in porabljajo gorivo toliko \xc4\x8dasa, dokler ne dose\xc5\xbeejo dovoljene pristajalne te\xc5\xbee, razen \xc4\x8de je pristanek res nujen._NEWLINE_\xc5\xa0irokotrupna letala, kot so Lockheed L-1011, McDonnell Douglas DC-10 / McDonnell Douglas MD-11, Boeing 747 in Airbus A340, imajo sistem za odmetavanje goriva. Na letalih, kot so Boeing 767, Airbus A300, A310 in A330, je vgradnja sistema za odmetavanje goriva na izbiro kupcu.\n_START_SECTION_\nVoja\xc5\xa1ka letala\n_START_PARAGRAPH_\nVoja\xc5\xa1ka letala, kot je General Dynamics F-111 Aardvark, lahko odvr\xc5\xbeejo gorivo in ga potem v\xc5\xbegejo z uporabo sistema za dodatno zgorevanje. Postopek se imenuje "torching" oz. "dump-and-burn".'